बेमौसम बारिश में रखें ख्याल, सर्दी-जुकाम ही नहीं स्किन एलर्जी का भी खतरा
Unseasonal Rain Effects on Health: Diseases Caused by Unpredictable Weather आज जरूरत की खबर में बेमौसम बारिश में होने वाली बीमारियों और उनसे बचने के उपायों के बारे में एक्सपर्ट्स से बात करेंगे।
मौसम विभाग ने आने वाले 5 दिन तक 14 राज्यों में तेज बारिश होने की संभावना जताई है। वहीं 5 राज्यों में हल्की बारिश होने के आसार हैं।
मई में बढ़ते टेम्प्रेचर से जहां लोगों का हाल बुरा हो जाता था। खुद को ठंडा रखने के लिए तरह-तरह के उपाय करने पड़ते थे। वहीं इस बार बेमौसम बारिश होने से पूरा का पूरा सीन ही चेंज हो गया है।
इस बेमौसम बारिश में इन्फेक्शन और कई बीमारियों के होने का रिस्क है। बदलते मौसम की वजह से कभी ठंड तो कभी गर्मी से खुद को सेफ रखना बहुत मुश्किल है।
आज जरूरत की खबर में बेमौसम बारिश में होने वाली बीमारियों और उनसे बचने के उपायों के बारे में एक्सपर्ट्स से बात करेंगे।
सबसे पहले ये जानते हैं कि इंडियन मेट्रोलॉजिकल डिपार्टमेंट यानी IMD ने किन राज्यों में तेज बारिश होने की संभावना जताई है…
गर्मी में चिलचिलाती धूप और उमस में जैसे ही बारिश होती है तो लोगों को बहुत खुशी होती है लेकिन इसी बारिश के बाद बड़ी मुसीबत झेलनी पड़ सकती है।
बेमौसम बारिश से कई बीमारियां तेजी से फैलती हैं। साथ ही बढ़ते मच्छर उन बीमारियों को और बढ़ा देते हैं। जो जानलेवा भी हो सकती है।
सवाल: बेमौसम बारिश में कौन सी बीमारियां होने का रिस्क रहता है?
जवाब: नीचे लगे क्रिएटिव से समझते हैं-
ऊपर लगे क्रिएटिव को डिटेल में एक-एक कर समझते हैं कि कैसे और क्यों हो सकती हैं ये बीमारियां।
सर्दी-जुकाम: इसे इनफ्लुएंजा भी कहते हैं। बारिश में होने वाली यह नॉर्मल बीमारी है। इस मौसम में कुछ इन्फेक्शियस वायरस सांस की नली के ऊपरी हिस्से को इन्फेक्ट करके नाक और गले को प्रभावित करते हैं। जिससे बंद नाक, गले में दर्द-खिचखिच, खांसी और बुखार जैसे लक्षण दिखाई देने लगते हैं।
डायरिया: बारिश में डायरिया होना आम समस्या है, जो बैक्टीरिया के इन्फेक्शन की वजह से होता है। इसमें पेट में मरोड़ होने के साथ ही दस्त होती है। यह खास तौर पर बारिश में गंदा पानी और बाहर की चीजें खाने से होता है।
फूड पॉइजनिंग: बदलते मौसम में फूड पॉइजनिंग होने का भी खतरा रहता है। इसमें पेट में ऐंठन, उल्टी और दस्त की प्रॉब्लम होने लगती है। शरीर में कमजोरी लगने लगती है।
स्किन एलर्जी: बारिश में हवा में नमी रहती है। नमी से फंगस और बैक्टीरिया पैदा होने लगते हैं। जिससे फंगल इंफेक्शन जैसे स्किन पर दाद, खुजली, दाने, एथलीट फुट और नेल इंफेक्शन होने का खतरा रहता है।
मलेरिया: मलेरिया मादा ऐनाफिलिज मच्छर के काटने से होता है। बारिश में जगह-जगह पानी भर जाता है, वहीं पर ये मच्छर पैदा होते हैं।
चिकनगुनिया: चिकनगुनिया भी मच्छरों से फैलने वाला बुखार है, जिसका इन्फेक्शन पेशेंट के जॉइंट्स यानी जोड़ो पर होता है। जिससे उनमें तेज दर्द होता है।
ऑफिस जाते या घर आते समय रास्ते में अचानक बारिश हो जाती है तो साइकिल, बाइक और पैदल चलने वाले लोग भीग जाते हैं। इसके तुरंत बाद कई बार धूप भी निकल आती है।
ऐसी सिचुएशन में आप बीमार न पड़ें। इसलिए आपको कुछ सावधानियां रखनी होंगी। ताकि इन बीमारियों से बचा जा सके। आइए समझते हैं-
सवाल: बार-बार बारिश हो रही है, ऐसे में स्किन में होने वाली प्रॉब्लम से कैसे बचें?
जवाब: अगर आपकी स्किन इन्फेक्शन प्रोन है तो आपको ज्यादा ध्यान रहने की जरूरत है। पॉइन्ट्स में समझते हैं-
नोट: स्किन एलर्जी जैसे खुजली, रैडनेस की प्रॉब्लम बढ़ रही हो, तो डॉक्टर को तुरंत दिखाएं।
सवाल: बदलते मौसम में क्या नहीं करना चाहिए?
जवाब: सबसे पहले तो खुले में रखी हुईं चीजें बिल्कुल भी न खाएं। बाकी चीजें एक-एक कर समझते हैं।
फ्रिजी ड्रिंक्स और फ्रोजन फूड्स
ये खाने-पीने में जितने भी टेस्टी क्यों न लगें, पर इनसे पेट में इन्फेक्शन हो सकता है और डाइजेस्टिव सिस्टम कमजोर हो सकता है। इन्हें न खाएं।
हरी पत्तेदार और बीज वाली सब्जियां 
इस मौसम में बैक्टीरिया और फंगस बहुत तेज डेवलप होते हैं। ऐसे में पालक, मेथी के पत्ते, पत्ता गोभी, फूलगोभी जैसे खुली हरी पत्ते वाली सब्जियां खाने से बचें।
स्ट्रीट फूड- जूस
बाहर का खाना और जंक फूड खाने से बचें। सड़क किनारे मिलने वाले कटे फ्रूट्स-सब्जियां, जूस बिल्कुल न खाएं-पिएं। कच्चा या अधपका खाना न खाएं।
स्मोकिंग और अल्कोहल
स्मोकिंग लंग्स को इफेक्ट करती है तो वहीं अल्कोहल से इम्यूनिटी वीक होती है। साथ ही हड्डियां और मसल्स दोनों कमजोर होती हैं। इसे करने से बचें।
भीगने से बचें
बारिश में भीगने से शरीर में डेड स्किन सेल्स, गंदगी जमा होने लगती है। जिससे स्किन एलर्जी और फंगल इन्फेक्शन हो सकता है। बारिश हो तो छांव वाली जगह पर रुक जाएं।
ये सब तो हो गया अब मच्छरों से बचने के लिए क्या करें...
एमसीडी दिल्‍ली के पूर्व एडिशनल एमएचओ डॉ. सतपाल कहते हैं कि मच्‍छर तो पैदा होंगे ही। आपको ध्‍यान रखना है कि घरों में मच्‍छरों की एंट्री बंद कैसे करें।
मच्छर न करें अटैक, इसके लिए करें ये 5 काम
एक्सपर्ट पैनल: 
डॉ. सुचिन बजाज, फाउंडर डायरेक्टर, उजाला सिग्नस अस्पताल, दिल्ली
डॉ. बालकृष्ण श्रीवास्तव, मेडिकल ऑफिसर, सामुदायिक स्वास्थ्य केंद्र, कोलार, भोपाल
डॉ. श्रेय श्रीवास्तव, इंटरनल मेडिसिन-एमडी, शारदा अस्पताल, आराधना नगर, भोपाल 
जरूरत की खबर के कुछ और आर्टिकल भी पढ़ें…
1.अनिल कपूर और सामंथा ले रहे ऑक्सीजन थेरेपी:क्या है ये जिससे झुर्रियां होंगी कम, दर्द से आराम; कैंसर पेशेंट को राहत
2.बढ़ती गर्मी में बुखार:क्यों होता है यह, नॉर्मल पानी की पट्‌टी रखें या बर्फ की; गिलोय-तुलसी कितनी फायदेमंद
